Кранево
Кранево е село в Североизточна България. То се намира в община Балчик, област Добрич. Старото име на селото е Екрене (до 1934 г.).

В чест на селото е наименуван морският нос Кранево на остров Тауър в Антарктика.

География 

Плажна ивица

Плажната ивица на селото е разделена на три зони: Северен, Централен и Южен плаж. Дълга е 1500 метра и широка от 40 до 60 метра, с много фин пясък.

История 
До 1934 г. селото носи името Екрене, което идва от средновековната българска крепост Кранеа. А Екрене всъщност е турското произношение на Кранеа. По пътя между Кранево и Златни пясъци се намира фарът Екрене, който години наред е бил най-високият по Българското Черноморие. Заради непрестанната свлачищна активност в района е прекратена дейността на фара. Недалеч от него личат останки от отбранителния вал, който е играл важна роля при защитата на Първата българска държава, наречен Аспарухов вал. На огромния хълм край днешно Кранево някога е било разположено Екренското кале.

На това място в периода на румънската окупация на Южна Добруджа (1913 – 1940 г.) е минавала границата с Кралство Румъния.

Население 
 Численост
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Храмове 

 Православна църква „Света Богородица – Достойно есть“, осветена на 8 юни 2019 г.

Образование 
В селото функционират помощно училище, читалище и детска градина:

 Помощно училище интернат „Академик Тодор Самодумов“ от 1961 г.
 Читалище „Бачо Киро“.
 Целодневна детска градина „Веселите делфинчета“.

До началото на 2000 г. в селото има училище, впоследствие закрито поради липса на ученици. Понастоящем сградата се използва за кметство, детска градина, медицински център и библиотека. В нея се помещава и туристически център.

Редовни събития 
 През 2010 г. на територията на курортното селище е изграден плувен басейн „Аква лайф“ с олимпийски размери, оборудван за провеждане на международни състезания по плуване, водна топка и синхронно плуване. От 13 до 17 септември 2011 г. е проведен и Първи международен турнир по водна топка жени „Кранево къп“ под егидата на LEN.jhb
 Фестивал на цацата – провеждан редовно от 2015 г. насам през месец юни

Източници

Външни препратки 

  Инфо – Блогът на Кранево, blogspot.com

Села в област Добрич
Населени места в община Балчик
Добруджанско крайбрежие